પાટણ જીલ્લાના સમી તાલુકાના જેસડા ગામમાં ૮ વાંસફોડા પરિવારો રહે છે. એમનો વસવાટ ગામની પડતર જગ્યામાં અને બાજુમાંથી ખારી નદી પસાર થાય. તાજેતરમાં પાટણ અને બનાસકાંઠામાં આવેલાં પૂરના પાણી જેસડાની સીમમાં ફરી વળ્યા. રાતના અચાનક એટલું પાણી આવ્યું કે, બાળકોને ખભે બેસાડીને વસાહતને એમના એમ મુકીને જીવ લઈને ભાગવું પડ્યું. રોડ પરથી પણ ૩ થી ૪ ફૂટ પાણી જાય. ગામમાં એક આશ્રમ આવેલો છે ત્યાં આશરો લીધો. ચાર દિવસ સુધી તો વસાહતના શુ હાલ થયા છે એ જોવા પણ ના જઈ શક્યા. પાંચમાં દિવસે વસાહતમાં પહોચ્યાં. પુરના પાણી ઓસર્યા હતાં પણ વજનમાં હલકો એવો બધો જ સામાન પાણી પોતાની સાથે લઇ ગયું..